**Pápakörnyéki Önkormányzatok Feladatellátó Társulás**

 **Elnökétől**

 **8541 Takácsi, Petőfi u. 1.**

Előterjesztés

a Pápakörnyéki Önkormányzatok Feladatellátó Társulás

2014. április 1-i

ülésére

**Tisztelt Társulási Tanács!**

A Pápakörnyéki Önkormányzatok Feladatellátó Társulása 2013. évben a belső ellenőrzési feladatok elvégzésével a Tömpe és Kiss Bt. 8200 Jutasi u. 91. alatti vállalkozást bízta meg.

A Bt. a Társulási Tanács által jóváhagyott belső ellenőrzési ütemterv szerint az ellenőrzési feladatait 2013. december 31-ig elvégezte.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm.rendelet 49. § (1) bekezdése rendelkezései szerint a belső ellenőrzési vezető az ellenőrzésről összefoglaló éves jelentést készít, a 49. § (3a.) bekezdése alapján az elnök a zárszámadási határozati javaslattal együtt azt jóváhagyásra a Társulási Tanács elé terjeszti.

Fenti jogszabályi rendelkezések alapján a Pápakörnyéki Önkormányzatok Feladatellátó Társulás 2013. évi belső ellenőrzéséről, az ellenőrzési vezető által elkészített éves jelentést az előterjesztés mellékleteként jóváhagyásra a Tisztelt Társulási Tanácsnak benyújtom.

Kérem a Tisztelt Társulási Tanácsot, hogy a belső ellenőrzési éves jelentést megtárgyalni, s azt a határozati javaslat szerint jóváhagyni szíveskedjék.

Takácsi, 2014. március 26.

 **Kunszt Szabolcs**

 **elnök**

**Pápakörnyéki Önkormányzatok Feladatellátó Társulás**

**Társulási Tanácsa**

**/2014. (IV. 1) határozata**

A Pápakörnyéki Önkormányzatok Feladatellátó Társulás Társulási Tanácsa a Társulás 2013. évi belső ellenőrzésére vonatkozó, a Tömpe és Társa Bt. ellenőrzési vezetője által készített éves jelentést az előterjesztésnek megfelelő tartalommal jóváhagyja.

Határidő: Azonnal

Felelős: Elnök